Níl

Níl (arab. النيل – an-Níl alebo البحر- al-Bahr) je najdlhšia rieka na svete. Dĺžka Nílu (v najširšom zmysle) je podľa rôznych zdrojov niekde medzi 6 650 a 7 088 km. Povodie dosahuje 2,86 alebo podľa iných zdrojov 3,35 mil km².

V najširšom a najbežnejšom zmysle má Níl prameň zhodný s prameňom najdlhšej zdrojnice rieky Kagera (čiže prameň leží podľa rôznych názorov niekde v Burundi alebo Rwande) a zriedkavo sa označuje aj ako Níl-Kagera. V užšom zmysle Níl pramení až vo Viktóriinom jazere. V najužšom zmysle sa Níl začína až od sútoku Bieleho a Modrého Nílu.

Níl v najširšom zmysle preteká cez štáty: Rwanda, Burundi, Tanzánia, Uganda, Etiópia, Južný Sudán, Sudán a Egypt. Do Stredozemného mora Níl ústi formou delty Nílu s rozlohou .

 Názvy 
Súčasné názvy jednotlivých častí rieky:
a) Biely Níl v širšom zmysle (t.j. západná zdrojnica vlastného Nílu):
 pramení niekde v Burundi a/alebo Rwande ako najdlhšia zdrojnica rieky Kagera a pokračuje pod názvom Kagera
 od Viktóriinho jazera sa volá Viktóriin Níl (Victoria Nile)
 od Albertovho jazera sa volá Albertov Níl (Albert Nile)
 od rokliny Nimule sa volá Horský Níl (Bahr al-Džabal)
 od sútoku s Gazeliou riekou (Bahr al-Gazál, Bahr al-Ghazál) a inými riekami sa volá Biely Níl (Bahr al-Abjad) v užšom zmysle, a to podľa farby, ktorú mu dávajú ílové splaveniny
b) Modrý Níl (t.j. východná zdrojnica vlastného Nílu)
c) od sútoku Bieleho Nílu s Modrým Nílom (pri Chartúme) sa rieka volá Níl (t.j. vlastný Níl či Níl v najužšom zmysle).

Historické názvy rieky: 
egyptské názvy: iteru alebo Ḥ'pī; 
koptské názvy: piaro alebo phiaro
grécke: Neilos
latinské: Nilus

 Dĺžkové prvenstvo a prameň 
Neexistuje zhoda v tom, či absolútne svetové prvenstvo patrí Nílu alebo juhoamerickému Amazonu. Dôvody sú dva. Jednak rieky najmä v nížinách presúvajú svoje koryto a teda menia dĺžku, jednak sú rôzne názory, odkiaľ by sa dĺžka mala počítať.

Za prameň Nílu sa niekedy považuje Viktóriino jazero (Ukerewe), ale to má množstvo prítokov nezanedbateľnej dĺžky. Jedným z nich je Kagera. Za prameň Nílu sa najčastejšie považuje práve prameň Kagery (zriedkavo sa Níl vrátane Kagery označuje ako Níl-Kagera). Za prameň Kagery sa považuje buď prameň burundskej rieky Ruvyironza (=Luvironza), alebo prameň rwandskej rieky Rukarara.

Celková dĺžka Nílu sa v literatúre uvádza rôzne, najmä takto:
3 090 km (od sútoku Bieleho a Modrého Nílu)
5 549 km (?od Viktóriinho jazera)
6 650 km (od prameňa Ruvyironzy)
6 671 km (buď od prameňa RuvyironzyNíl. In: Pyramída (encyklopedický časopis)Velký atlas světa. Geodetický a kartografický podnik Praga. 1988, S. 147, alebo od prameňa RukararyNíl. In: Malá encyklopédia zemepisu sveta. 1977. S. 343)
6 695 km (od prameňa Ruvyironzy)Guiness World Records. 
6 853 km (neuvedené od ktorého prameňa)https://www.livescience.com/57023-nile-river-facts.html
7 088 km (od prameňa Rukarary)Liu, Shaochuang & Lu, P. & Liu, D. & Jin, P. & Wang, W.. (2009). Pinpointing the sources and measuring the lengths of the principal rivers of the world. Int. J. Digital Earth. 2. 80-87. 10.1080/17538940902746082. 

 Význam 
Záplavy Nílu (jún – október) sú základom egyptského a sudánskeho poľnohospodárstva. Sú spôsobené najmä prítokmi Modrý Níl a Atbara z Etiópie. Poľnohospodársky obrábané územie tvorí 2 (v delte viac) dlhý pás pozdĺž  dlhého úseku Nílu.

 Katarakty a prieplav 
Na stredom toku sa nachádza 6 kataraktov. Pri prvom z nich (pri Asuáne) je priehrada Chazzán Aswán s nádržou s objemom 5 500 mil. m3 (tzv. stará Asuánska priehrada postavená Angličanmi v roku 1902), nad ktorou v roku 1971 dokončili Sovieti novú Asuánsku priehradu, kvôli výstavbe ktorej bolo treba premiestniť aj významné staroegyptské pamiatky. Touto priehradou na Níle vznikla nádrž/jazero s objemom 160 mld. m3 a dĺžkou , nazývaná Násirovo more.

Negatívom priehrady je, že odvtedy je – kedysi rušný – Níl splavný len od Asuánskej priehrady na sever. Aby sa vykompenzovali obchodné straty, začal sa v polovici 90. rokov budovať prieplav Túška (v egyptskej výslovnosti: Toška), ktorý spája Násirovo more s Červeným morom.

 Referencie 

 Iné projekty 


Kategória:Rieky v Sudáne
Kategória:Rieky v Egypte
Kategória:Rieky v Ugande
Kategória:Rieky v Etiópii